Tien wenke om kaartbedrog te vermy - Jou Geld | Solidariteit WêreldJou Geld | Solidariteit Wêreld
Tuis › 2016-besparings › Tien wenke om kaartbedrog te vermy
Tien wenke om kaartbedrog te vermy
Amper almal ken 'n aaklige storie van iemand wat die slagoffer van kaartbedrog was en duisende rande verloor het. Ongelukkig is kaartkloning 'n ernstige probleem in Suid-Afrika. Volgens die Suid-Afrikaanse Bankriskio-inligtingsentrum (Sabric) is daar die afgelope dekade op 1377 kloningstoetstelle wat handmodelle is, beslag gelê. Veral inwoners van Gauteng, die Wes-Kaap en KwaZulu-Natal moet versigtig wees. 91% van die land se kredietkaartbedrog word in hierdie drie provinsies gepleeg.
Daar is drie algemene plekke waar bankbesonderhede gekloon of gesteel word:
By winkels of restaurante
By beskadigde kitsbanke of kitsbanke waarmee daar gepeuter is
Volg hierdie wenke om te voorkom dat jy 'n slagoffer van kaartbedrog word:
Hou jou kaart dop
Moenie jou kaart onder jou oë laat uitgaan nie. As daar nie 'n draagbare kaartmasjien is nie, vergesel die kelner na die toonbank.
Vra vir die strokie as die betaling onsuksesvol is
Wanneer jy by 'n restaurant betaal en die betaling is onsuksesvol, vra vir 'n strokie. As die restaurant se naam nie op die strokie verskyn nie of daar nie 'n beskrywing is nie, beteken dit dat die kaartmasjien nie aan die restaurant behoort nie en dat jou kaartbesonderhede waarskynlik gesteel is.
Gaan jou bankstate na
Gaan jou bankstate gereeld na en wees op die uitkyk vir ongewone transaksies.
Gebruik veilige kitsbanke
Gebruik bekende kitsbanke in areas wat goed belig is en kitsbanke wat deur 'n kamera gemonitor word. As dit lyk of daar met die kitsbank gepeuter is, stap eerder weg.
Maak seker dis jou kaart
Maak altyd seker dat die kaart wat uit die kitsbank kom wel joune is.
Moet nooit hulp van iemand by 'n kitsbank aanvaar nie
Moenie dat iemand jou by 'n kitsbank help nie ̶ selfs al lyk dit of die persoon by die bank werk. En moet nooit jou bankkaart vir iemand by 'n kitsbank gee nie.
Beskerm jou pin
Wees om die uitkyk vir mense wat oor jou skouer probeer loer wanneer jy jou PIN by die kitsbank insleutel. Bedek die hand wat die PIN insleutel. Moet nooit jou PIN in jou beursie of op jou selfoon stoor nie.
Raak aan ander sleutels op die sleutelbord
Skelms gebruik deesdae termiese tegnologie om jou PIN te steel. Wanneer jy jou PIN by 'n kitsbank insleutel, laat jy 'n termiese handtekening agter. Die beste manier om te verhoed dat jy 'n slagoffer word, is om liggies aan ander sleutels te raak wanneer jy jou PIN insleutel.
Gebruik veilige webtuistes
Maak seker dat jy van veilige webtuistes gebruik maak wanneer jy aanlyn inkopies doen.
Moet nooit e-pos stuur waarin jou kaartbesonderhede is nie
Moet nooit e-posse stuur wat jou kaartbesonderhede bevat nie. Jou bank sal nooit vra dat jy jou kaartbesonderhede via e-pos bevestig nie.
Jason Felix, 2015, "Pasop, jy word binne 10 sekondes slagoffer van kaartbedrog", Netwerk 24, http://www.netwerk24.com/nuus/2015-06-25-pasop-jy-word-binne-10-sekondes-slagoffer-van-kaartbedrog.
My broadband, 2014, "How criminals steal your credit card info", http://mybroadband.co.za/news/banking/114873-how-criminals-steal-your-credit-card-info.html.
My broadband, 2015, "Watch out for these card skimming and PIN theft tricks criminals use", http://mybroadband.co.za/news/banking/128194-watch-out-for-these-card-skimming-and-pin-theft-tricks-criminals-use.html.
The Banking Association South Africa, 2015, "Card Fraud", http://www.banking.org.za/consumer-information/bank-crime/card-fraud.
The Banking Association South Africa, 2015, "Card Skimming Theft", http://www.banking.org.za/consumer-information/bank-crime/card-skimming-theft.